**ถนนเอกชัย** (อักษรโรมัน: *Thanon Ekkachai)* ซึ่งมีระยะทางส่วนใหญ่เป็น **ทางหลวงแผ่นดินหมายเลข 3242 สายสมุทรสาคร–โรงพยาบาลบางปะกอก 8** เป็นเส้นทางเชื่อมต่อระหว่างกรุงเทพมหานครกับจังหวัดสมุทรสาคร เริ่มต้นจากถนนจอมทองบริเวณสะพานคลองด่านในพื้นที่เขตจอมทอง ผ่านถนนกำนันแม้น ข้ามคลองวัดสิงห์เข้าพื้นที่เขตบางบอน จากนั้นตัดกับถนนบางบอน 1 ถนนบางขุนเทียน ถนนกาญจนาภิเษก ถนนบางบอน 3 และถนนบางบอน 5 ผ่านโรงเรียนศึกษานารีวิทยา เข้าเขตอำเภอเมืองสมุทรสาคร จังหวัดสมุทรสาคร ผ่านวัดโพธิ์แจ้ ถนนเทพกาญจนา ถนนเลียบคลองสี่วาพาสวัสดิ์ ข้ามสะพานตัดกับทางหลวงแผ่นดินหมายเลข 35 บริเวณมหาชัยเมืองใหม่ เข้าสู่เขตเทศบาลนครสมุทรสาคร ผ่านถนนเศรษฐกิจ 1 สิ้นสุดที่ทางหลวงแผ่นดินหมายเลข 35 กิโลเมตรที่ 30 ระยะทางจากถนนบางขุนเทียนประมาณ 23 กิโลเมตร มีระยะทางรวมทั้งหมด 29.320 กิโลเมตร (เป็นของกรมทางหลวง 18.459 กิโลเมตร)

ถนนเอกชัยนับตั้งแต่กิโลเมตรที่ 0 ถึงกิโลเมตรที่ 1+191 มีองค์การบริหารส่วนจังหวัดสมุทรสาครเป็นผู้ดูแล นับตั้งแต่กิโลเมตรที่ 1+191 ถึงกิโลเมตรที่ 13+746 อยู่ในความดูแลของหมวดทางหลวงเศรษฐกิจ แขวงทางหลวงสมุทรสาคร ต่อจากนั้นตั้งแต่กิโลเมตรที่ 13+746 ถึงกิโลเมตรที่ 19+650 อยู่ในความดูแลของหมวดทางหลวงบางขุนเทียน แขวงทางหลวงธนบุรี ก่อนเส้นทางที่เหลือจนถึงถนนจอมทองจะอยู่ในความดูแลของกรุงเทพมหานคร

การก่อสร้าง
-----------

ถนนเอกชัยหรือทางหลวงสายบางขุนเทียน-สมุทรสาคร ก่อสร้างเมื่อเดือนตุลาคม พ.ศ. 2528 โดยบริษัท อิตาเลียนไทย ดีเวล๊อปเมนท์ จำกัด (มหาชน) เป็นถนนคอนกรีตขนาด 2 ช่องจราจรสวนทาง กว้าง 7 เมตร ยาว 17.1 กิโลเมตร รวมทั้งวางท่อส่งน้ำ สะพานคอนกรีต และขอบถนนคอนกรีต

ต่อมาเมื่อเกิดการขยายตัวของชุมชนและโรงงานอุตสาหกรรมจำนวนมาก ถนนคับแคบและมีปัญหาชำรุดทรุดโทรมอย่างหนัก จึงก่อสร้างและขยายถนนเอกชัยจาก 2 ช่องจราจร เป็น 4-6 ช่องจราจร ผิวจราจรแอสฟัลต์คอนกรีต ช่วงกิโลเมตรที่ 5+900 (สะพานข้ามถนนพระรามที่ 2 บริเวณมหาชัยเมืองใหม่) ถึงกิโลเมตรที่ 19+600 (สะพานข้ามถนนกาญจนาภิเษก) งบประมาณ 870 ล้านบาท มีบริษัท พรหมวิวัฒน์ก่อสร้าง จำกัด เป็นผู้รับเหมา ลงมือก่อสร้างเมื่อวันที่ 10 กุมภาพันธ์ พ.ศ. 2549 แล้วเสร็จเมื่อเดือนมีนาคม พ.ศ. 2551 แต่ทั้งนี้ถนนบางช่วงยังมีสภาพเป็นคอขวด บริเวณสามแยกถนนเลียบคลองสี่วาพาสวัสดิ์ ตำบลคอกกระบือ และบริเวณถนนทางเข้าสนามกอล์ฟเอกชัย ตำบลบางน้ำจืด ในพื้นที่จังหวัดสมุทรสาคร เนื่องจากติดปัญหาเวนคืนที่ดินและสิ่งปลูกสร้างกว่า 20 แปลง ที่เจ้าของไม่ยอมรื้อย้าย และยังตกลงแนวเขตกันไม่ได้

ถนนเอกชัยตั้งแต่กิโลเมตรที่ 0+000 เป็นถนนขนาด 4 ช่องจราจร มีช่องทางเว้นไว้ตรงกลาง 1 ช่องจราจรโดยไม่มีเกาะกลางถนน จากนั้นเมื่อถึงสี่แยกโรงพัก (ตัดกับถนนเศรษฐกิจ 1) จนถึงสามแยกกิจมณี เป็นถนนขนาด 8 ช่องจราจร มีเกาะกลางถนน จากนั้นถนนช่วงที่เหลือช่องจราจรจะลดเหลือ 4-6 ช่องจราจรตั้งแต่กิโลเมตรที่ 1+191 (สะพานข้ามคลองจาก) จนสุดถนน ตั้งแต่กิโลเมตรที่ 1+191 ถึงกิโลเมตรที่ 5+900 บริษัท ศิริไพบูลย์พัฒนาการ จำกัด เป็นผู้รับเหมาในการขยายช่องจราจร

รายชื่อทางแยก
-------------

รายชื่อทางแยกบน  ทางหลวงแผ่นดินหมายเลข 3242 (ถนนเอกชัย) ทิศทาง: สมุทรสาคร–จอมทอง| จังหวัด | กม.ที่ | ชื่อจุดตัด | ซ้าย | ขวา |
| --- | --- | --- | --- | --- |
| **ถนนเอกชัย** **(เขตองค์การบริการส่วนจังหวัดสมุทรสาคร)** |
| สมุทรสาคร | 0+000 | − |  ถนนพระรามที่ 2 ไป สมุทรสงคราม, เพชรบุรี |  ถนนพระรามที่ 2 ไป บางขุนเทียน, ดาวคะนอง |
| 2+000 | แยกมหาชัย |  ถนนเศรษฐกิจ 1 ไปกระทุ่มแบน, ศาลายา, บรรจบ  ถนนบรมราชชนนี |  ถนนเศรษฐกิจ 1 เข้าเมืองสมุทรสาคร |
|  |  | *ไม่มี* |  ถนนสหกรณ์ ไป โคกขาม |
|  **สมุทรสาคร–โรงพยาบาลบางปะกอก 8** |
| สมุทรสาคร | 9+000 | ทางแยกต่างระดับเอกชัย |  ถนนพระรามที่ 2 ไป สมุทรสงคราม, เพชรบุรี
  |  ถนนพระรามที่ 2 ไป บางขุนเทียน, ดาวคะนอง |
| *ไม่มี* |  ทล.พ.82 ไปบางโคล่, ดินแดง, บางนา |
| กรุงเทพมหานคร | 16+700 | แยกบางบอน 5 | ถนนบางบอน 5 ไปถนนเพชรเกษม | ถนนพรมแดน ไปถนนพระรามที่ 2 |
| 18+770 | แยกบางบอน 3 | ถนนบางบอน 3 ไปถนนเพชรเกษม
  | *ไม่มี* |
| 21+240 | ทางแยกต่างระดับบางบอน |   ถนนกาญจนาภิเษก ไป บางแค, อ.บางบัวทอง |   ถนนกาญจนาภิเษก ไป ถนนพระรามที่ 2, บางนา |
| **ถนนเอกชัย** **(โรงพยาบาลบางปะกอก 8 - จอมทอง)** |
| กรุงเทพมหานคร | 23+730 | แยกบางบอน (2) | *ไม่มี* | ถนนบางขุนเทียน ไปถนนพระรามที่ 2 |
| 23+730 | แยกบางบอน (1) | ถนนบางบอน 1 ไปถนนกัลปพฤกษ์, ถนนเพชรเกษม
  | *ไม่มี* |
| 28+040 | สะพาน ข้ามคลองบางประทุน |
| 28+760 | − | **ตรงไป:** ข้ามทางรถไฟแม่กลอง |
| 28+950 | สะพานบางขุนเทียน ข้ามคลองด่าน |
| 29+320 | แยกจอมทอง | ถนนวุฒากาศ ไปตลาดพลู | *ไม่มี* |
| **ตรงไป:** ถนนจอมทอง ไป ถนนสมเด็จพระเจ้าตากสิน |
|       สะพาน              กำลังก่อสร้างหรือโครงการในอนาคต |

สถานที่สำคัญ
------------

### สถานที่สำคัญในเขตกรุงเทพมหานคร

* วัดราชโอรสาราม
* วัดไทรและตลาดน้ำวัดไทร
* ศาลอาญาธนบุรี
* โรงเรียนมัธยมวัดสิงห์
* วัดสิงห์
* ตลาดปิ่นทอง
* ตลาดบางบอน
* โรงพยาบาลบางปะกอก 8 อินเตอร์เนชั่นแนล
* เรือนจำพิเศษธนบุรี
* บริษัท เครื่องดื่มกระทิงแดง จำกัด
* วิทยาลัยเทคนิคราชสิทธาราม
* สถานีตำรวจนครบาลบางบอน
* วัดบางบอน
* สำนักงานเขตบางบอน
* โรงเรียนศึกษานารีวิทยา
* ทัณฑสถานหญิงธนบุรี
* วัดแก้วไพฑูรย์

### สถานที่สำคัญในเขตจังหวัดสมุทรสาคร

* ที่ทำการองค์การบริหารส่วนตำบลบางน้ำจืด
* วัดโพธิ์แจ้
* ที่ทำการองค์การบริหารส่วนตำบลคอกกระบือ
* โรงพยาบาลเอกชัย
* โรงพยาบาลสมุทรสาคร
* สถานีตำรวจภูธรเมืองสมุทรสาคร
* โรงเรียนเอกชัย
* โรงเรียนสมุทรสาครวิทยาลัย
* สนามกีฬาจังหวัดสมุทรสาคร
* สำนักงานที่ดินจังหวัดสมุทรสาคร
* สำนักงานประกันสังคมจังหวัดสมุทรสาคร